14678 Prairie Lake Drive, Perrysburg, OH 43551 (MLS # 6017929) | Pamela Strassner - Perrysburg & Toledo Homes for Sale
14678 Prairie Lake Drive, Perrysburg, OH 43551 (MLS # 6017929)
Data last updated: 12/15/17 5:39 PM PST Seun (8) verdrink in riooldam | Maroela Media
Marapong, waar die seun verdrink het, is noordwes van Lephalale en noordoos van die Medupi-kragsentrale geleë. Kaart: Google Maps
Die polisie in Limpopo maan mense om hul kinders beter op te pas en so tragedies te voorkom nadat ŉ agtjarige seun in ŉ riooldam in Marapong naby Lephalale en die Medupi-kragsentrale verdrink het.
Jan Katlego Modimola het Sondag saam met twee maats by ŉ ou riooldam gespeel toe hy daarin geval het, sê kol. Moatshe Ngoepe. Hy kon by navraag nie bevestig of die dam nog gebruik word vir die doel waarvoor dit gebou is nie.
“Sy maats het huis toe gehardloop om hulp te ontbied,” vertel Ngoepe, “en die polisie is in kennis gestel. Hulle het saam met ander belanghebbendes na die dam gekom en na die seun begin soek.”
Modimola het toe reeds verdrink en sy liggaam is uit die water gehaal.
Die polisie doen weer ŉ beroep op inwoners om ŉ oog oor hul kinders te hou.
“Die polisie doen weer ŉ beroep op inwoners om ŉ oog oor hul kinders te hou,” sê Ngoepe. “Ouers en oppassers moet kennis neem dat ons nou in die reënseisoen is. Kom ons wees almal verantwoordelik en begin ons bekommer oor waar ons kinders hulle bevind.”
Hy sê met dié dat dit binnekort skoolvakansie is, moet ouers hul kroos se veiligheid ŉ prioriteit maak. “Ouers moet met hul kinders gesels en hulle bewus maak van al die gevare om hulle.”
Daar moes in die eerste pkek nie n riooldam gewees het nie maar behoorlike suiweringswerke wat deur kundige mense bestuur word. Genade ons leef in 2018 nie 1818 nie.